רוח בהרים
פרא, פרא, פרוע,; רעמה אדירה,; לשממה שר הרוח; על עדי דרדרה.; - מה יפית בטרשייך,; בסלעים נקודים.; על שמיר ועל שיית; לנו ערש דודים.; שורו, שורו, איזה לובן במרום,; שורו, שורו, איך הרוח; מתחרה במעוף העייט; במרום!; - גאיונית ומכוערת,; נוראה עד יפעה.; ששזפתני השמש; שליטפתני סופה,; בוא עלה נא, עלה נא,; על גרדום אהבים.; אבנים תחזינה; את דמי בעבים.; שורו, שורו איזה קרע בענן,; שורו, שורו איך הרוח הפרוע; את פניו כבש באודם הענן.; עזובה ועיוורת; אדמה עקרה; השקיעה כמו ורד; תעלה על קברה.; השקיעה הנובלת; אחרונה, אחרונה,; בין השחור והתכלת; בקירעי עננה.; שורו, שורו, איזה לילה בהרים,; שורו, שורו, איך הרוח,; איך הרוח הפרוע; יבכה את מות השמש בהרים.; 